మిస్ మీనా (నాటకం)

మిస్ మీనా తెలుగు సాంఘీక నాటకం. ఆర్టిస్ట్స్ ఇన్ రెసిడెన్సి ప్రోగ్రాంలో భాగంగా థియేటర్ ఔట్రీచ్ యూనిట్ (టి.ఓ.యు) తయారుచేసిన ఈ నాటకానికి నాటక రచయిత, దర్శకుడు, నటుడు చంద్రశేఖర్ ఇండ్ల దర్శకత్వం వహించాడు. ప్రపంచవ్యాప్తంగా ప్రాచుర్యం పొందిన ది విజిట్ అనే ఇంగ్లీష్ నాటకానికి అనుసరణగా తమిళనాడుకు చెందిన రాజీవ్ కృష్ణన్ రూపొందించిన మిస్ మీనా అనే తమిళ నాటకం దీనికి మాతృక. తెలుగు రాష్ట్రాల్లోని వివిధ ప్రాంతాలలో, పాఠశాలలు, కళాశాలల్లో ఈ నాటకం దాదాపు 110 ప్రదర్శనలు ఇచ్చింది.

2013, జనవరి 20న మిమిక్రి సామ్రాట్ పద్మశ్రీ నేరెళ్ల వేణుమాధవ్ జన్మదిన వేడుకల సందర్భంగా హన్మకొండలోని నేరెళ్ల వేణుమాధవ్ కళా ప్రాంగణంలో మొదటి ప్రదర్శన జరిగింది. అనంతరం రాష్ట్రంలోని వివిధ ప్రాంతాలలో (హైద్రాబాద్, ఒంగోలు, నరసరావుపేట, గుంటూరు, ఖమ్మం, భద్రాచలం, కొత్తగూడెం, మిర్యాలగూడెం, వైజాగ్, శ్రీకాకుళం, తెనాలి, కందులూరు, అదిలాబాద్, రేపల్లె, కొండపల్లి) ప్రదర్శించి, 2014 మార్చి 23 నాటికి 83 ప్రదర్శనలు పూర్తిచేసుకుంది.

సంక్షిప్త కథ
తుమ్మలపెంట ఊరంతా మేళతాళాలతో మిస్ మీనాకు స్వాగతం పలకడానికి సిద్ధమవుతోంది. తమ ఊరిలో పుట్టి పెరిగిన ఒక సాధారణమైన పిల్ల దేశం గర్వించే కథానాయికగా గుర్తింపుపొంది, పదిహేనేళ్ల తర్వాత మళ్లీ తమ గ్రామానికి వస్తోంది. ఆవిడ దయ ఉండాలే గాని తమ కష్టాలన్నీ తీరిపోతాయని వారి ఆశ. మీనా వస్తుంది. అందరి కష్టాలు తీరుస్తానంటుంది. తన ఆత్మకథనే ఆధారంగా చేసుకొని అదే ఊరిలో సినిమా చిత్రీకరణ కూడా చేస్తుంది. "అయితే నాదో చిన్న కోరిక ! తీరుస్తారా ?" అంటూ గ్రామ ప్రజలంతా నిశ్చేష్టులయ్యే కోరిక ఒకటి కోరుతుంది. తుమ్మలపెంట ప్రజానీకం ఆమె కోరిక తీరుస్తారా ! లేదా ! అన్నది నాటక ఇతివృత్తం.

నిర్మాణం 
నాటకాల పట్ల అభిరుచి ఉన్న 124 మంది యువతని పరీక్షించి, అందులోంచి పదిమందిని వివిధ పాత్రలకు ఎంపిక చేశారు. వారికి రెండు నెలలు శిక్షణ ఇప్పించారు. శిక్షణ, ప్రదర్శనకాలంలో వారికి నెలకి రూ. 15 వేల గౌరవ వేతనం ఇచ్చారు.

నటీనటులు
తెలుగు నాటకరంగంలో ఆసక్తి కలిగిన యువకులకు ఈ నాటకంలో నటించడానికి థియేటర్ ఔట్రీచ్ యూనిట్ (టి.ఓ.యు) లో శిక్షణ ఇచ్చారు. వారితో ఈ నాటకాన్ని ఎన్నో ప్రాంతాల్లో ప్రదర్శించారు. 

 మిస్ మీనా (హీరోయిన్) గా అశ్వినీ శ్వేత, పల్లవి, జయశ్రీ నాయుడు
 నాటకాల నటరాజ్ (హీరో) గా పవన్ రమేష్
 శ్రీను (విలన్) గా ప్రవీణ్ కుమార్ 
 ఉప్పలపాటి సత్యనారాయణ (సర్పంచ్) గా శ్రీనివాస్
 కె.వి. పంతులు (పూజారి) గా వికాస్ చైతన్య
 సలీం (పోలీస్) గా జ్ఞాన ప్రకాష్, సుధాకర్
 నరసింహం (పోస్ట్ మాన్) గా సాయి కిరణ్
 చిట్టితల్లిగా సాయి లీల
 నిర్మల (టీచర్) గా పద్మశ్రీ
 సూరి (టైలర్) గా నిఖిల్ జాకబ్
 బుచ్చిబాబు

సాంకేతిక వర్గం
 దర్శకత్వం: చంద్రశేఖర్ ఇండ్ల
 దర్శకత్వ పర్యవేక్షణ: రాజీవ్ కృష్ణన్
 సంగీతం:  ఎజిల్ మతి
 నృత్యం: గిరీష్ చంద్ర
 ప్రాజెక్ట్ ఎక్ష్జిక్యూటీవ్, లైటింగ్: షేక్ జాన్ బషీర్

ఇతరులు
ఈ నాటకానికి ఆచార్య అనంతకృష్ణన్ (డీన్, యస్.యన్. స్కూల్), డా. ఎన్.జె. బిక్షు (హెడ్, థియేటర్ ఆర్ట్స్), రాజీవ్ వెలిచేటి (ప్రొఫెసర్, థియేటర్ ఆర్ట్స్), డా. పెద్ది రామారావు (ప్రొఫెసర్, థియేటర్ ఆర్ట్స్), నౌషాద్ (ప్రొఫెసర్, థియేటర్ ఆర్ట్స్), బిజు శ్రీథరన్, శివ ప్రసాద్, రాంమోహన్ తదితరులు నటీనటులకు శిక్షణ ఇచ్చారు. నాటక ప్రదర్శన నిర్వాహణ బాధ్యతను ఎస్.ఎం. బాషా (ప్రాజెక్ట్ అడ్మినిస్ట్రేటర్) స్వీకరించగా, ప్రణయ్‌రాజ్ వంగరి (ప్రాజెక్ట్ అసిస్టెంట్) సహకారం అందించాడు.

ప్రదర్శనల పట్టిక

చిత్రమాలిక

ఇవికూడా చూడండి 
 అడ్వెంచర్స్ ఆఫ్ చిన్నారి (నాటకం)
 తెగారం (సాంఘీక నాటకం)
 రచ్చబండ (నాటిక)

మూలాలు

ఇతర లంకెలు 

 ఈటివిలో మిస్ మీనా నాటకం గురించిన వీడియో
 ఫేస్ బుక్ లో థియేటర్ ఔట్రీచ్ యూనిట్ (టి.ఓ.యు) గ్రూప్
 TV9 లో మిస్ మీనా గురించిన వీడియో
 TV2 లో మిస్ మీనా గురించిన వీడియో
 అనంత్ బ్లాగ్ లో మిస్ మీనా గురించిన వ్యాసం 
 సారంగ బుక్స్ వెబ్సైటులో మిస్ మీనా గురించిన వ్యాసం  

సాంఘిక నాటకాలు
తెలుగు నాటకరంగం
తెలుగు నాటకాలు
తెలుగు నాటికలు